OpenLLM-France/wikimedia huggingface dataset:
# Errinobirus

Errinobirusak (grezieratik: ρίς, ρινός Rhis, Rhinós, sudurra) edo Rhinovirus Pikornabirus familiako (Picornaviridae) genero bat da. Birus hauek erraz infektatzen dute gizakia, eta hotzeria edo katarroaren eragileak dira.
Errinobirusek 100 serotipo baino gehiago dituzte, eta aniztasun genetiko horrek txertoaren eraginkortasuna eta immunizazio naturala (infekzioa pasatutakoan lortzen dena) oztopatzen du.
Pikornabirus guztien antzera, errinobirusek harizpi bakarreko RNA dute, polaritate positibokoa, kapside ikosaedriko batez babestua.
33 eta 35º C-en artean hazten dira hobekien, eta sentikorrak dira azidotasunarekiko. Sudurra dute habitat gogokoena.
Gizakia kutsatzen dute bi bide nagusietatik, hotzeria sortuz: aerosol bidezko transmisiotik (eztula edo doministiku egiterakoan birusak dituzten tanta txikiak kanporatu eta inhalatzen direnean) edota kutsatutako objektuen bidez (fomiteak). Bigarren kutsabide hori ulertzeko, kontuan hartu behar da errinobirusak oso erresistenteak direla eta luzaro bizi daitezkela objektuen gainean.
Mundu osoan zehar zabaldurik daude, eta ohikoa da infekzioa (hotzeria) udazkenaren hasieran eta udaberriaren bukaeran agertzea. Hotzeria, kasu ia gehienetan, gaitz arina da, bere tratamendu bakarra sintomei zuzenduta izanik (sudurreko jarioak kongestioa arintzeko botikekin tratatzen da).

## Kanpo estekak

* Datuak: Q1351647
* Multimedia: Rhinoviruses / Q1351647
# Errinorrea

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Errinorrea sudur-hobiei, sinu paranasalei eta errinofaringeari erasaten dien gehiegizko sudur-jarioa da. Normalean mukia jariatzen da, baina zornea ere izan daiteke, eta, kasu larrietan, baita likido zefalorrakideoa ere. Kasu gehienetan errinorrearen tratamendua ez da beharrezkoa eta berez konpontzen da, batez ere infekzio baten sintoma bada. Kasu errepikarietan, adibidez alergiek sortutatakoak, antihistaminikoetan eta kortikoideetan oinarritutako tratamendu medikoak eskuragarri daude.

## Erreferentziak

* ↑ Euskalterm: [Hiztegi Terminologikoa] [1991]
* ↑ Euskalterm: [Otorrinolaringologia Hiztegia ] [2015]

## Kanpo estekak

* Datuak: Q1115038
# Errioxa (argipena)

Errioxa izenak hainbat adiera ditu:

## Lekuak

* Errioxa, eskualde geografikoa. Administrazioaren aldetik, bi zati ditu:
** Errioxako Autonomia Erkidegoa, Espainiako autonomia erkidegoa. Gaur egun, Errioxa izenarekin, autonomia erkidego hori aipatu ohi da gehienetan.
** Arabako Errioxa, Arabako eskualdea.

## Bestelakoak

* Errioxako ardoa.
# Errinitis atrofiko

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Errinitis atrofikoa sudurreko geruza mukosoaren atrofiarekin batera azaltzen den errinitis kronikoa da; eboluzioan, zarakarrak agertzen dira sudurrean kasurik gehienetan. Zerbait bakteriok, ohikoena klebsiella ozaenae izanda, eragiten du. Tamalez, ezin dute farmako estandarrez tratatzen.

## Erreferentziak

* ↑ Euskalterm: [Otorrinolaringologia Hiztegia ] [2015]

## Kanpo estekak

* Datuak: Q2544887
# Errinitis basomotor

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Errinitis basomotora errinitis iraunkorra da. Ez du sorrera alergikorik ezta sufrimendurako seinalerik, sudur-mukosaren eta sudur-zitologiaren azterketarekin identifika daitezkeen kausa exogenorik ere. Patologia hori maiz gertatzen da, emakumeen artean nagusiki. Normalean 20 urte bete baino lehen agertzen da.

## Erreferentziak

* ↑ Euskalterm: [Gaixotasunak Hiztegia] [2015] eta [Otorrinolaringologia Hiztegia ] [2015]

## Kanpo estekak

* Datuak: Q2403156
# Espazio-jantzi

Espazio-jantzia, kanpo-espazioan gizaki bat libreki mugitzea ahalbideratzen duen eta hermetikoki itxia eta arnas-gailua bat duen jantzi bat da. Ontziz-kanpoko ibilaldiak burutzeko erabiltzen da, bai eta atmosferan sartzeak segurtasunez egiteko ere, gizakiak beroa, hotza, erradiazioa eta kanpo espazioko atmosfera presio gabeziatik babesteko helburuz diseinatua baidago.

## Kanpo estekak

* Datuak: Q223571
* Multimedia: Space suits / Q223571
# Espazio (argipena)

Espazioa (latinezko spatium hitzetik) oro har espazio fisikoa, espazio geografikoa eta kanpo espazioa izaten da, baina beste adiera asko izan ditzake:

## Arkitektura

* Espazio arkitektoniko, arkitekturaren oinarrietako bat.
* Torre Espacio, Espainiako etxe orratzik altuena.

## Astronomia

* Kanpo espazioa, atmosferatik kanpo dagoen unibertso osoa.
** Izar arteko espazioa
** Galaxia arteko espazioa
** Planeten arteko espazioa

## Biologia

* Bilo-arteko espazioa, enbriologian erabiltzen den terminoa.
* Espazio interstizial, zelulen artean dagoen likidoa.
* Espazio interkostal, hiru giharrek eta euren inguruak osatutako gorputzaren zatia.

## Demografia eta urbanismoa

* Espazio publikoa
* Hiri espazioa
* Landa espazioa

## Filosofia

* Espazio eta denboraren filosofia, espazioa eta denborari buruz filosofian egiten den ikerketa.

## Fisika

* Espazio fisikoa, fenomeno fisikoak gertatzen diren lekua
* Espazio fasikoa, mekanika klasikoan erabiltzen den terminoa.
* Focken espazioa, mekanika kuantikoan erabiltzen den terminoa.
* Espazio-denbora, Erlatibitatearen Teorian erabiltzen den kontzeptua.
* Minkowskiren espazio-denbora, lau dimentsioko barietatea.
* Espazio hutsa, materiarik ez dagoen lekua.

## Giza zientziak eta zuzenbidea

* Espazio publikoa
* Aireko espazioa
* Kanpo espazioko tratatua
* Espazio bitala, edo Lebensraum
* Schengen eremua, 1995ean Schengengo Hitzarmenak sortutako eremua.

## Matematikak

* Euklidear espazioa
* Espazio bektoriala
* Espazio topologikoa
* Hilberten espazioa
* Lagin-espazioa
* Espazio uniformea
* Espazioaren zatiketa
* Espazio funtzionala
* Espazio osatua
* Espazio inguratzailea
* Espazio normala
# Espazio Sakoneko Sarea

Espazio Sakoneko Sarea (ingelesez: Deep Space Network edo DSN) espazio-ontzien planetarteko misioen, irrati-astronomia behaketen eta Eguzki-sistema eta unibertsoa esploratzeko radarraren laguntzaile bezala lan egiten duten nazioarteko irrati antena sare bat da. Lurraren inguruko orbitetan egin beharreko misioetan ere laguntzen dute. DSNa Pasadenako NASAren Jet Propulsion Laboratory deritzonaren zati da.
Australiako hiriburu den Canberrakoa Espazio Sakoneko Sarea osatzen duen 70 metroko diametroa duen hiru antena parabolikoetako bat da. Antena hauetako bakoitza beste biekiko gutxi gora-behera Lurraren longitudearen heren batera kokatzen da. Canberrakoaz gain, beste bi daude: Bata Mojave basamortuan, Kaliforniako Goldstone herritik gertu, eta bestea, DSS-63a, Madrid Deep Space Communications Complexen, Robledo de Chavela udalerrian (Madrildik gertu). Honela, eta espazio arteko komunikazioen arduraduna izaki, gutxienez antenetako bat ontzietakoren batekin komunikatzeko prest izatea ziurtatzen da, eguzki-sistemarekiko duen posizioa kontutan hartu gabe.

## Kanpo estekak

* Datuak: Q835696
* Multimedia: Deep Space Network / Q835696
# Espazio-estazio

Espazio-estazioa orbita batean dagoen luzaroan egon daitekeen giza espazio-ontzi eskifaiadun bat da.
2019an Lurraren orbitan bi espazio-estazio daude: Nazioarteko Espazio Estazioa eta Tiangong-2. Iraganean honakoak ere bazeuden: Almaz, Saliut, Skylab, Mir eta Tiangong-1.
2020ko hamarkadan Ilargiaren orbitan egongo den Lunar Orbital Platform – Gateway estazioa eraikiko dela iragarri zen.

## Erreferentziak

* ↑ «estación espacial» www.euskadi.eus (Noiz kontsultatua: 2022-03-19).

## Kanpo-estekak

* Datuak: Q25956
* Multimedia: Space stations / Q25956
# Espazio-ontzien hilerria

Espazio-ontzien hilerria, formalki Hego Ozeano Bareko eremu huts gisa formalki ezaguna, Ozeano Barearen hegoaldean dago, Zeelanda Berriaren hego-ekialdean. Han, erabilgarritasunaren amaierara iritsi diren espazio-ontziak orbitatik kendu eta desegin ohi dira. Eremu hori, gutxi gorabehera, "Nemo puntua" -edozein lurretatik urrunen dagoen lekua - Pazko uhartearen, Pitcairn uhartearen eta Antartikaren artean dago, hiru lekuetatik 2.800 bat kilometrora. Urruntasun horregatik, bertako itsas trafikoa oso txikia delako, eta inor bizi ez delako, espazioko hondakinak bertara botatzen saiatzen dira.
Desagertutako Mir espazio-estazioa eta Saliuten sei estazio han daude, ur-azpian. Errutinaz eskualdean hondoratu diren beste espazio-ontzi batzuek Nazioarteko Espazio Estaziora tripulaziorik gabe berhornitzeko espazio-ontzi batzuk dituzte, Progress karga-nabe errusiarra, H-II japoniar transferentzia-ibilgailua eta Europako Espazio Agentziaren transferentzia automatizatuko ibilgailua barne. Guztira 263 espazio-ontzi baino gehiago bota dira eremu horretan 1971 eta 2016 bitartean.

## Erreferentziak

* 1 2 3 4 Smith-Strickland, Kiona. «This Watery Graveyard is the Resting Place for 161 Sunken Spaceships» Gizmodo.
* ↑ «Making sure ATV reentry is safe» Orion blog 30 de octubre de 2013.
* ↑ NZ spacecraft cemetery gets another skip from orbit. .
* ↑ MIR Space Station is now reentered – March 23, 2001 – 06:45 UTC. 22 de marzo de 2001.
* ↑ Progress M-18M Mission Updates – Progress Ship Returns to Earth with Trash and No Longer Needed Stuff. .
* ↑ John Love. (21 de septiembre de 2012). Lead Increment Scientist's Highlights For Week of Sept. 10, 2012. NASA.
* ↑ Image of the Day Gallery. NASA 6 de octubre de 2008.
* ↑ European Space Agency ATV page. Retrieved 21 June 2011.
* ↑ «Mission accomplished for ATV Edoardo Amaldi» Space-Travel.com 4 de octubre de 2012.
* ↑ Stirone, Shannon. (13 de junio de 2016). «This Is Where the International Space Station Will Go to Die» Popular Science.

## Kanpo estekak

* Datuak: Q2031530
# Espazio-propultsio

Espazio-propultsioa espaziontzi bat espazioan barna bultzarazi dezakeen teknologia da. Espazio-hegaldietan ibilgailuei beharrezko azelerazioa eman dakion propultsio-sistema egoki bat behar da. Kanpo-espazioko hutsaren ondorioz edozein objeturen azelerazioa nahi eta nahiez Newtonen hirugarren legea edo akzio-erreakzio legean oinarritua egon beharra dauka, honen arabera "objetu batean eragiten duen indar bakoitzeko, objetu horrek intentsitate berdineko indarra aurkako norantzan egingo du". Honela bada, objetu baten bere masaren zati bat norantza batean askatzen badu, gainontzeko objetua aurkako norantzan mugituko da. Hauxe, erreakzio-motorren oinarria izango da: hauetan, espaziontziaren masa zati bat (erregaia) abiadura biziz norantza batean kanporatua da, horrek gainontzeko espaziontzia aurkako norantzan mugiaraztea eragiten du.
Espaziontzien bultzadan motorrik erabiliena suziri-motorra da, potentzia handi bat sortzeko gai izateaz gain, beste motor mota batzuk ez bezala, funtzionatzeko ez du atmosferaren beharrik. Halere, suziri-motor hauek potentzia handia izan arren, espazioa mugagabearen distantzia erraldoiek bulkada-espezifiko handiagoa duten motorrak eskatzen dituzte, alegia, propelente kopuru berdinarekin abiadura handiagoa lortzeko gai diren motorrak. Dena den, gaur egun ezagutzen diren motorretatik bat bera ere ez da gai izarrarteko bidaiak burutzea ahalbideratzen duenik. Hala eta guztiz ere, erreakzio-motorrekiko alternatibak ere badaude: berehalakoenak eguzki-belak dira, eguzki-erradiazio, eguzki-haize bai eta Lurretik igorritako laser izpi edo mikrouhinez bulkada lortzeko gai direnak. Etorkizun ez oso urrun batean propultsio metodo exotikoagoak ere erabiltzea baliteke, tartean ioi-motorrak eta "kurbadura-motorrak" edo Warp motorrak.

## Kanpo estekak

* Datuak: Q609089
* Multimedia: Spacecraft propulsion / Q609089
# Espazio-turismo

Espazio-turismoa 2000ko hamarkadan agertu zen boom-a da. Bakarrik pertsona eta korporazio oso aberatsen esku dago.
Espazio-turistek Errusiako espazio-programarekin harremanetan jartzen dira bidaiatzeko behar duten espazio-ontzian eserleku bat eskuratzeko. Baina 2000ko hamarkadaren erdialdera espazio-ontzi pertsonalen garapen proiektuak hasi ziren, hala nola Personal Spaceflight Federation.

## Espazio-turisten zerrenda

* Dennis Tito: Apirilaren 28 - Maiatzaren 6, 2001
* Mark Shuttleworth: Apirilaren 25 - Maiatzaren 5, 2002
* Gregory Olsen: Urriaren 1 - Urriaren 11, 2005

## Espaziora joan behar duten espazio-turisten zerrenda

* Daisuke Enomoto (Japonia) - 2006ko Irailean Soyuz TMA-9 espazio-misioan parte hartu behar zuen baina ez zituen mediku-azterketak gainditu. Espazioratzeko zerrendan dirau beste misio batean parte hartzeko.
* Charles Simonyi (Estatu Batuak/Hungaria) - Soyuz TMA-10 espazio-misioan parte hartuko du, 2007an.
* Anousheh Ansari (Estatu Batuak/Iran) - Soyuz TMA-9ko espazio-misioan parte hartuko du 2006ko Irailean.

## Kanpo estekak

* Datuak: Q49390
* Multimedia: Space tourism / Q49390
# Erromero (arraina)

    Artikulu hau arrainari buruzkoa da; landarea gaitzat duena beste hau da: «Erromero»
Erromero Echeneidae arrain familiako genero baten izen arrunta da. Itsasoko arrain hezurduna da, buruaren goialdean, arrain handiei atxiki ahal izateko, organo itsaskor bat duena.
Generoak lau espezie ditu:
* Remora australis (Bennett, 1840)
* Remora brachyptera (Lowe, 1839) - ezpata-arrainen erromeroa.
* Remora osteochir (Cuvier, 1829)
* Remora remora (Linnaeus, 1758) - erromero txikia.

## Erreferentziak

* ↑ Joseph S. Nelson. (1994). Fishes of the World. John Wiley & Sons, 232 or. ISBN 0-471-54713-1..
* ↑ Lur entziklopedietatik hartua.

## Kanpo estekak

* Datuak: Q258946
* Multimedia: Remora / Q258946
* Espezieak: Remora
# Erromeria

Erromeria ermita, eliza, santutegi jakin batera egiten den jai giroko erromesaldia da, bereziki Espainia, Portugal eta Latinoamerikan ospatzen dena, maiz folklore elementu nabarmenekin. Horrela, Euskal Herriko erromerietan, gehienetan landako herri eta auzo txikietan eta mendi inguruetan ospatzen direnak, ospakizun erlijosoaz gainera ohikoak dira euskal dantzak, trikiti musika eta bertsolariak, baina beste kasu batzuetan zentzu erlijioso sendoa atxikitzen da. Hitzak Erromara joaten ziren erromes terminoan du jatorri.

## Erromeriak Euskal Herrian

* Ernioko erromeria, Ernio mendian.
* Trinitateko erromeria, Irunberrin.
* Kornites erromeria, Serantes mendian.
* Olarizuko erromeria, Olarizun.
* Bizkargi Eguna, Bizkargi mendian.

## Erreferentziak

* ↑ Harluxet Hiztegi Entziklopedikoa: Erromeria

## Kanpo estekak

* Datuak: Q6147123
* Multimedia: Pilgrimage / Q6147123
# Erromes

Erromes, baita Pelegrin ere, santutegi batera erromerian doana, erromerian dabilena edo erromesaldia egiten duena da. Debozioz edo botoz santutegi bat edo sakratutzat jotzen den lekuren bat bisitatzen duen bidaiaria da. Bere adierarik orokorrenean, bestetik, lur arrotzetan dabilen oro da. Kristautasunaren arabera, bidearen helburu gisaren arabera izen desberdinak ezagutzen dituzte: «Erromesa» Erromara doana, «Palmeroa» Jerusalemera doana, «Kontxeroa» Santiago de Compostelara doana...

## Erreferentziak

* ↑ http://www1.euskadi.net/harluxet/

## Ikus, gainera

* Erromesaldi

## Kanpo estekak

* Datuak: Q542704
* Multimedia: Pilgrims / Q542704
# Erromesaldi

Erromesaldia toki sakratu batera arrazoi erlijiosoengatik egiten den bidaia da. Erromesaldia egiten duen sinestuna erromesa da. Hainbat erlijotan ohiko (eta batzuetan, ezinbesteko) egitekoa da; hala nola, islamean hajj edo Mekarako pelegrinazioa islamaren bost oinarrietako bat da, Koranaren musulman ahal izanez gero orok egin beharrekoa; kristautasunean, Jerusalen, Erroma eta Done Jakue bideko pelegrinazioak dira ezagunenak; eta hinduismoan, Gangeseko iturburuetara egiten dena aipa daiteke.

## Euskal Herrian
### Donejakue Bidea

Donejakue Bidea Europa osoko erromesek Santiago de Compostela hirira (Galizia) iristeko eta handik itzultzeko egiten duten bidea da, Erdi Aroan sortua. Euskal Herriak garrantzia handia du Donejakue Bidean, Iberiar penintsulaz kanpoko Europako lurretatik datozen erromesak bertatik igarotzen baitira.

### Xabieradak

Martxoaren lehen eta bigarren igandeetan, xabieradak egin ohi dira. Xabierko Gaztelura, hau da, Nafarroako patroiaren jaiolekura egiten diren erromeria handiak dira. Jendea oinez joan ohi da Nafarroako herri guztietatik. Jai honen jatorria, kolera-epidemia zela eta Foru Diputazioak 1885ean egindako promesan datza.

### Inaziotar bidea

Inazio Deunak Azpeitiatik Erromarako bidean Manresan (Katalunia) 10 hilabete egin zituen. Inaziotar bideak Euskadin zazpi etapa ditu gune hauek zeharkatzen dituztelarik: Loyolako Santutegia, Arantzazu, Zumarragako Antigua ermita, Aizkorri Natura Parkea, Arabako Lautada, Arabako Mendialdea eta Laguardia. Gero bidea Errioxa, Nafarroa, Aragoitik igarotzen da, Manresara iritsi arte, Montserrateko monasterioik hurbil.

## Erreferentziak

* ↑ «erromesaldi» www.euskadi.eus (Noiz kontsultatua: 2022-04-20).
* ↑ «erromesaldi - Harluxet Hiztegi Entziklopedikoa» www1.euskadi.net (Noiz kontsultatua: 2022-04-20).
* ↑ «Kultura-ibilbideak, Done Jakue bidea Euskal Herrian zehar, Kadaguako ibilbidea, Ardoaren eta arrainaren ibilbidea» www.euskadi.eus 2007-08-23 (Noiz kontsultatua: 2022-04-20).
* ↑ Ramón Zallo, Mikel Ayuso. (Pdf) Euskal Herria ezagutzea. Bertako kulturan, historian, gizartean eta erakundeetan zeharreko bidaia.. Eusko Jaurlaritzaren Argitalpen Zerbitzu Nagusia ISBN 978-84-457-2865-9..
* ↑ (Gaztelaniaz) «Inaziotar Bidea bultzatu nahi dute Euskadik eta Kataluniak» El Diario Vasco 2015-07-15 (Noiz kontsultatua: 2022-04-20).

## Kanpo estekak

* Erromesaldi: Egungo Testuen Corpusa (ETC) [UPV/EHU]
* Donejakue bidea Euskal Herrian (EITB, 2015)
* Datuak: Q1644573
* Multimedia: Pilgrimage / Q1644573
# Erromatarrei Gutuna

Erromatarrei egindako epistola Bibliako Itun Berriko liburua da. Bibliaren edizio ia guztietan Apostoluen Eginak izeneko liburuaren ostean agertu ohi da. San Paulok idatzi zuen K. o. 57-58 urte inguruan, artean Korinton zela.
Erromako kristau elkarteari idatzitako gutun honek Ebanjelioa kultura eta herri guztientzat dela azpimarratzen du. Horretarako Itun Zaharreko aipamen ugari jaso zituen Paulok, jatorri juduko kristauengan sortutako mesfidantzak leuntzeko asmoz. Zehatz-mehatz, hauek ziren bere helburu garrantzitsuenak:
* Jerusalemera egin beharreko bidaiaren aldeko otoitzak eskatzen dizkie Erromako kristauei. Era berean, jentilen artean egindako diru batzea bertan onartuko dutela espero du.
* Iberiar penintsulara bidean Erroman gelditzeko asmoa duela azaltzen du eta bertan harrera ona egingo diotela espero du.
* Erroman inoiz izan gabea zenez, bere mezua argi azaldu nahi du, aurretik egondako "sasiprofeta" eta "gezurrezko irakasleen" aurrean.
* Erromako komunitatean judu jatorriko kristauen eta jatorri jentileko kristauen artean zegoen gatazkak konpontzeko bitartekoak eskaini zituen.
Epistola hau idatzi zuenean Erroman izan gabea zen oraindik, baina bertan aipatzen dira Inperioko hiriburuko berri jasotzeko erabili zituen iturriak: Priszila eta Akila. Gutuna bera ere Febe deituriko emakume batek eraman zuen Erromara.

## Kanpo estekak

* Datuak: Q48203
* Multimedia: Epistle to the Romans / Q48203
* Jatorrizko testuak: Biblia/Erromatarrei
# Erromesaren monumentua

Erromesaren monumentua Nafarroa Garaiko Luzaide udalerriko Elizaldea auzoan Donejakue bideko erromesen omenaldi-eskultura bat da. Herriaren enparantzan dago, udaletxearen eta elizaren parean. Jorge Oteizak eraiki zuen.

## Eskultura

Jorge Oteiza eskultorearen lana Europako Karrika Nagusiko (Donejakue bidearen ezizena) erromesen omenez eraiki zen, Konpostelara doazen erromesak oroitzeko. Monumentua Garaziko mendietan hildako erromesaren mirarian inspiratzen da, gau bakar batean Apostoluak mirakuluz Konpostelara eramaten baitu. 6 hilarri antropomorfoz osatuta dago. Hilarri horiekin, egileak heriotzaren ondorengo bidaia adierazi nahi izan zuen.

## Erreferentziak

* «Ondarea» Luzaideko Udala (Noiz kontsultatua: 2021-11-15).

## Ikus, gainera

* Luzaide
* Donejakue bidea

## Kanpo estekak

* Datuak: Q109587947
# Erromesari Monumentua

Erromesari Monumentua Erreniegako gainean dagoen eskultura bat da, Donejakue bidearen Nafar bidean kokatua, eta bide hori egiten duten erromesen omenez eraikia.
Vicente Galbete artistak egin zuen eskultura, eta 1996an inauguratu zen. Lana finantzatu zuten Donejakue Bidearen Lagunen Nafar Elkarteak eta Erreniegan bertan parke eolikoa ustiatzen duen enpresak.
Hamabi erromesen profila erakusten du eskulturak, batzuk animaliekin doazelarik, eta aro desberdinetako itxura dutelarik.

## Erreferentziak

* ↑ Asunción, Julio. «Arte, Historia y curiosidades: MONUMENTO AL PEREGRINO. Alto del Perdón.» Arte, Historia y curiosidades (Noiz kontsultatua: 2021-07-11).
* ↑ (Gaztelaniaz) «Homenaje a los peregrinos en el Alto del Perdón» El Correo 2019-11-13 (Noiz kontsultatua: 2021-07-11).

## Kanpo estekak

* Datuak: Q107484044
# Eskubaloia 2008ko Olinpiar Jokoetan

2008ko Olinpiar Jokoak - Pekin :
| Eskubaloia ||
| Estatu Partehartzaileak | 24 |
| Hasiera | abuztuaren 9a |
| Bukaera | abuztuaren 24a |
| Atleta kopurua | Ez dago daturik |
| Lekua | Pekingo Nazio Estadio Estalia Kirol Olinpikoen Zentroko Gimnasioa |
| Modalitateak | 2 |
Eskubaloia 2008ko Olinpiar Jokoetan abuztuaren 9tik abuztuaren 24ra arte jokatu zen Pekingo Pekingo Nazio Estadio Estalian eta Kirol Olinpikoen Zentroko Gimnasioan. Bi Modalitate daude eta guztira 18 herrialde ezberdinetako hainbat kirolarik hartu zuten parte.

## Partehartzaileak

| Gizonak  Alemania  Brasil  Txina  Hego Korea  Kroazia  Danimarka  Egipto  Espainia  Frantzia  Islandia  Polonia  Errusia | Emakumeak  Alemania  Brasil  Txina  Hego Korea  Angola  Hungaria  Kazakhstan  Norvegia  Frantzia  Errumania  Suedia  Errusia |

## Dominak

Bi modalitate daude. Emakumezkoen txapelketa eta gizonezkoena, alegia.

### Gizonak

* Frantzia
* Islandia
* Espainia

### Emakumeak

* Norvegia
* Errusia
* Hego Korea

## Kanpo estekak

* Datuak: Q203194
* Multimedia: Handball at the 2008 Summer Olympics / Q203194
# Eskubaloiko Lehenengo Nazional maila

Eskubaloiko Lehenengo Nazional maila Espainiako eskubaloi ligako hirugarren maila da.

## Egitura

Lurraldearen arabera taldeak 14 taldetako lau multzotan banatzen dira, euskal taldeak Aragoe, Errioxa eta Gaztela-Leongoekin batera. 26 partida jokatu ondoren txapeldunak eta bigarrenak Zilarrezko Ohorezko Mailara igotzeko play-offak jokatzen dituzte. Azken biek maila galtzen dute.

## Azken denboraldiak

Euskal taldeak dauden multzoko emaitzak:
| Urtea | Lehenengoa | Bigarrena |
| 2012-13 | Soria | Dominicos Zaragoza |
| 2013-14 | Eibar | Dominicos Zaragoza |
| 2014-15 | Eibar | Anaitasuna B |
| 2015-16 | Tolosa | Trapagaran |
| 2016-17 | Anaitasuna B | Trapagaran |
| 2017-18 | Dominicos Zaragoza | Anaitasuna B |
| 2018-19 | Tolosa | Anaitasuna B |
| 2019-20¹ | Trapagaran | Uharte |
| 2020-21 | Eibar | Anaitasuna B |
| 2021-22 | Eibar | Anaitasuna B |
| 2022-23 | Erromo | Anaitasuna B |
* ¹ 2019-20 denboraldia 23. jardunaldia jokatzen ari zela bertan behera gelditu zen COVID-19 pandemiaren erruz. Une horretako sailkapena bihurtu zen Ligako sailkapen ofiziala.

## 2022-23 denboraldiko euskal taldeak

| Taldea | Herria | Emaitza |
| Erromo | Getxo | 1.a |
| Anaitasuna B | Iruñea | 2.a |
| Tolosa | Tolosa | 4.a |
| Eibar | Eibar | 5.a |
| Uharte | Uharte | 6.a |
| Trapagaran | Trapagaran | 7.a |
| Hondarribia | Hondarribia | 8.a |
| Beti-Onak | Atarrabia | 10.a |
| Ereintza | Errenteria | 12.a |
| Barakaldo | Barakaldo | 13.a |
| Egia | Donostia | 14.a |
| San Antonio | Iruñea | 15.a |
| Sanlo Elgoibar | Elgoibar | 16.a |

## Kanpo estekak

* Datuak: Q11700494